ཡོན་ཏན་གང་ལ་ཡོད་པ་ཐམས་ཅད་ཡིན་
ཡང་། དམ་པའི་ཡང་དམ་པ་ནི་སྤངས་རྟོགས་མཐར་ཕྱིན་པའི་བདེ་བར་གཤེགས་
པ་རྣམས་ཏེ། དེའི་ཐུགས་ཟད་དང་མི་སྐྱེ་བའི་ཡེ་ཤེས་སྤྲོས་པ་ཀུན་དང་བྲལ་བའི་
ཆ་ནས་ཤིན་ཏུ་རྣམ་པར་དག་པའི་ཆོས་ཀྱི་དབྱིངས་ཞེས་ཐ་སྙད་བྱེད་ཅིང༌། ཆོས་
ཀྱི་སྐྲ་ཞེས་པའང་བརྗོད་དེ་དོན་དམ་པའི་བདེན་པ་ཇི་ལྟ་བ་བཞིན་དེ་ལ་ཡེ་ཤེས་ཀྱི་
རང་སྣང་བྲི་གང་འཕོ་འགྱུར་དང་བྲལ་བ་ཁ་སྦྱོར་གྱི་ཡན་ལག་བདུན་དང་ལྡན་པ་
སྟེ༑ སྐུ་མཚན་དཔེ། གསུང་ཆོས་སྒྲ། འདོད་པའི་ཡོན་ཏན་སྣ་ཚོགས་ལ་ལོངས་
སྤྱོད་པས་ལོངས་སྤྱོད་རྫོགས་པ་དང་། ལྷན་ཅིག་སྐྱེས་པའི་བདེ་བ་ལ་རྟག་ཏུ་གནས་
པའི་རྒྱུ་རྗེས་ཆགས་ཁ་སྦྱོར་གྱི་རྣམ་པ་དང་། རང་བཞིན་གྱི་བདེ་བ་ཆེན་པོ་ཡིན་པ་
དང་། མཚན་མའི་རང་བཞིན་མེད་པ་དང་། སྙིང་རྗེ་ཆེན་པོས་རྒྱུད་ཡོངས་སུ་གང་
བ་དང༌། དེ་ལྟ་བུའི་སྐུ་དེ་ཉིད་རྒྱུན་མི་ཆད་པ་དང༌། འགོག་པ་ལ་མི་གནས་པ་
172

དགེ་པཎ་ཚེ་དབང་མཆོག་གྲུབ་བཀའ་འབུམ།
རྣམས་སོ། །དེ་རྣམས་ཀྱི་མངའ་ཐང་ཆེན་པོ་ལ་ལོངས་ཡོངས་སུ་སྤྱོད་པ་ལ་སྐུའི་སྒྲ་
ཞུགས་པའི་ཚིག་དབུས་མ་ཕྱིས་པས་ལོངས་སྐུ་དང་། དེ་ཉིད་འཇིག་རྟེན་གྱི་བཀོད་
པ་ལྟར་སྣང་ཞིང་སྤྲུལ་པ་སྐུའི་ཞིང་ཁམས་སུ་བསྟན་ཀྱང་འཇིག་རྟེན་ལྟར་སྡུག་བསྔལ་
བདེན་པའི་མཚན་ཉིད་ཀྱིས་ཀུན་ནས་ཉོན་མོངས་པའི་ཆོས་ནི་གཏན་ནས་མེད་དེ།
འཕགས་མཆོག་ཀླུ་སྒྲུབ་ཀྱིས། ངན་སོང་ལྷ་མིན་མི་ཁོམ་མིང་ཡང་མེད། །བུད་
མེད་མེད་ཅིང་མངལ་ནས་སྐྱེ་བ་མེད། །ཉོན་མོངས་ནད་དང་སྡུག་བསྔལ་ཅུང་ཟད་
མེད། །ཉེས་སྐྱོན་ཀུན་བྲལ་ཞིང་དེར་སྐྱེ་བར་ཤོག །ཅེས་གསུངས་པ་བཞིན་ནོ། །
སྡུག་བསྔལ་དེ་དག་དང་བྲལ་བ་ཉིད་ཀྱིས་བདེ་བ་དང་ལྡན་པའི་ཕྱིར་བདེ་བ་ཅན་དུ་
གྲགས་པའི་ཞིང་ཁམས་དེའི་མགོན་པོ་ནི་ཚེ་དང་ཡེ་ཤེས་དཔག་ཏུ་མེད་པ་གཟི་བརྗིད་
ཀྱི་རྒྱལ་པོ་ཆེན་པོ་སྟེ་དེ་ཉིད་ཀྱི་ཐུགས་རྗེ་ཆེན་པོའི་བྱིན་རླབས་ཀྱིས་སྲུངས་ཤིག །
ཅེས་པའོ། །དཀར་པོའི་ཆོས་རབ་ནོར་བུའི་གླིང་ནས་མཐོ་རིས་ཀྱི། །ཡོན་ཏན་
བདུན་པའི་ཙིནྟ་མ་ཎི་བོད་ཆེན་པོའི། །མདོ་སྡེ་རྒྱལ་ཁབ་དགེ་བཅུས་སྐྱོང་བའི་ཕོ་
བྲང་ཆེར། །སྲོང་བཙན་ཡུལ་བཟུང་མྱུ་གུ་གསར་པའི་འཁྲི་ཤིང་རྒྱལ། །སྤྱིར་
གནས་སྐབས་དང་མཐར་ཐུག་གི་བདེ་བ་རྣམ་པར་འཕེལ་བའི་རྒྱུ་ནི་དཀར་པོའི་ཆོས་
རབ་བམ་དགེ་བའི་རྩ་བ་ཡིན་ཏེ་ནོར་བུའི་འབྱུང་ཁུངས་ལྟ་བུ་ཡིན་ལ། དེ་རྣམས་
ཀྱི་ནང་ནས་མཐོ་རིས་ཀྱི་ཡོན་ཏན་ཚེ་རིང་བ་སོགས་བདུན་པོ་ནི་ཙིནྟ་མ་ཎི་སྟེ་ཡིད་
བཞིན་གྱི་ནོར་བུ་ལྟ་བུ་དེ་ཉིད་མདོ་ཁམས་ཀྱི་སྡེ་དང་མངའ་རིས་ཀྱི་རྒྱལ་ཁབ་ཆེན་པོ་
173

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྲོག་གཅོད་སྤངས་པ་སོགས་དགེ་བ་བཅུ་ལ་གཙོ་བོར་བྱེད་པའི་ཁྲིམས་ཀྱིས་སྐྱོང་
བའི་ཕོ་བྲང་ཆེན་པོར་གནའ་བོའི་ཆོས་རྒྱལ་སྲོང་བཙན་སྒམ་པོའི་འཕྲུལ་བློན་མགར་
སྲོང་བཙན་ཡུལ་བཟུང་གི་གདུང་རྒྱུད་ཀྱི་མྱུ་གུ་གསར་པ་ལས་འཁྲུངས་པའི་རྒྱལ་
རིགས་ཀྱི་འཁྲི་ཤིང་གཞོན་ནུ་ལྟ་བུ་ཁྱོད་མི་མཐུན་པའི་ཕྱོགས་ཐམས་ཅད་ལས་རྣམ་
པར་རྒྱལ་བར་གྱུར་ཅིག ། ཅེས་རྒྱལ་བར་བརྗོད་པའི་ཚིག་གིས་ཤིས་པར་མཛད་
པའོ། །མངའ་རིས་འཛིན་གྱི་སྐྱེད་ཚལ་ན། སྡིག་ལྟའི་ཚང་ཚིང་ལ་ཆགས་པའི་
རྒྱལ་ཕྲན་གེལ་པ་མང་མོད་ཀྱི། འཇིག་རྟེན་ཡང་དག་ལྟ་ལས་རིང་། མངའ་རིས་
འཛིན་ནི་རྒྱལ་པོའི་སྲིད་ཡིན། དེ་སྐྱེད་མོས་ཚལ་གྱི་ཚུལ་དུ་བཀོད་ནས། དེར་
ཚེར་མ་དང་ནགས་སལ་སུལ་ཚང་ཚིང་ཡོད་པ་བཞིན་དུ་རྒྱལ་ཕྲན་ཕལ་ཆེར་མི་དགེ་
བ་བཅུའི་ལས་ལམ་ལ་དགའ་ཞིང་རྒྱུ་འབྲས་མེད་པར་ལྟ་བའམ། ཡོད་པར་ཤེས་
ཀྱང་བག་མེད་པའི་ཟིལ་གྱིས་ནོན་པ་སྟེ། ཚང་ཚིང་གི་ཁྲོད་དུ་གེལ་པ་སྟེ་སྦོམ་ཞིང་
རྩ་བ་བརྟན་པ་མ་ཡིན་པ་ཡལ་ག་ལྟ་བུའི་ཤིང་ཕྲན་མང་བ་བཞིན་དུ་སྡིག་ལྟ་ལ་གནས་
པའི་རྒྱལ་ཕྲན་དེ་འདྲ་ཤིན་ཏུ་མང་མོད་ཀྱི། འཇིག་རྟེན་པའི་ཡང་དག་པར་ལྟ་བ་
ནི་དགེ་བ་དང་མི་དགེ་བའི་ལས་ཀྱི་འབྲས་བུ་སོ་སོར་མི་བསླུ་བའི་མཚན་ཉིད་བདེན་
པར་བལྟ་ཞིང་དེ་ལ་ཡིད་ཆེས་པ་ཡིན་ན་དེ་རྣམས་དེ་ལས་ལོག་པར་ལྟ་བས་དེ་དང་
རྒྱང་རིང་པོར་ཕྱོགས་པས་ཐར་པ་ཙམ་ཡང་ཐོབ་པར་མི་ནུས་སོ། །ཞེས་སྡིག་པ་ལ་
སྤྱོད་པའི་རྒྱལ་པོ་རྣམས་ཀྱི་སྐྱོན་བསྟན་ནས། ཐུབ་བསྟན་ས་ཟླའི་མུ་ཁྱུད་རྩིབས་
174

དགེ་པཎ་ཚེ་དབང་མཆོག་གྲུབ་བཀའ་འབུམ།
སྟོང་གི །རྗེས་སུ་དཔུང་ཚོགས་ཡན་ལག་བཞི་འགྲོ་བའི། །མྱུ་གུ་གསར་པའི་
གསར་པ་དེའི་རྣ་ལུང༌། །ཕུལ་བྱུང་གཏམ་གྱི་རོལ་མོས་སྙན་པར་བྱེད། །མིའི་
བདག་པོ་འདིས་ནི་རྒྱལ་སྲིད་ཀྱི་བྱ་བ་ཐམས་ཅད་དམ་པའི་ཆོས་ཁོ་ན་གཙོ་བོར་བྱས་
ནས་སྐྱོང་བའི་ཕྱིར་ཐུབ་པ་མཆོག་གིས་ལེགས་པར་གསུངས་པའི་བསྟན་པ་གསེར་
གྱི་འཁོར་ལོ། སྔོན་དུ་འགྲོ་བའི་རྗེས་སུ་དཔུང་ཚོགས་ཡན་ལག་བཞི་འབྲངས་པ་
ཞེས་ཆེད་དུ་བརྗོད་ནས། དེ་ལྟ་བུའི་རྒྱལ་པོའི་སྲས་གཞོན་ནུར་གྱུར་པ་གང་གི་རྣ
བར་ཆོས་དང་ལྡན་པའི་གཏམ་ཕུལ་དུ་བྱུང་བའི་རོལ་མོ་འདིས་ཤིན་ཏུ་སྙན་པར་
བྱེད་དོ། །ཞེས་པའོ། །ཚུ་རོལ་མཛེས་པས་མ་བཀབ་མཐུན་པའི་ཡུལ། །དམ་
པའི་མགོན་དང་བཤེས་པ་ལེགས་སྨོན་གཟུགས། །ལེགས་སྤྱད་བསོད་ནམས་རྣམ་
འཕྲུལ་རྒྱལ་ཐབས་ཏེ། །འཁོར་ལོ་ཆེན་པོ་བཞི་ཡི་བདག་ཉིད་ཁྱོད། །ཅེས་པས་
འཁོར་ལོ་ཆེན་པོ་བཞིའི་གཏམ་སྟོན་པ་སྟེ། མཐུན་པར་གྱུར་པའི་ཡུལ་དང་། དགེ་
བའི་བཤེས་གཉེན་དམ་པ་རྣམས་བསྟེན་པ་དང་། བདག་ཉིད་ཀྱི་ལེགས་སྨོན་དང་།
སྔོན་ཡང་བསོད་ནམས་བགྱིས་པར་བསྟན་པའོ། །དེའང་ཚུ་རོལ་མཛེས་པ་ནི་སྡིག་
པའི་ལྟ་བ་ཅན་ཀླ་ཀློ་དང་མུ་སྟེགས་ཀྱི་བྱེ་བྲག་ཆད་སྨྲ་རྣམས་ཡིན་ཏེ་དེ་དག་གིས་འཇིག་
རྟེན་འདི་ལས་ཕ་རོལ་མེད་པར་སྨྲ་བ་སྟེ། དེ་རྣམས་ཀྱི་གྲུབ་མཐའ་ངན་པ་དེ་ལྟ་བུ་
ལ་ཞུགས་པ་དང༌། དེར་དངོས་སུ་མ་ཞུགས་ཀྱང་སྤྱོད་ཚུལ་དེ་དང་མཐུན་ནའང་
འདྲ་སྟེ། མིའི་བདག་པོ་ཁྱོད་ནི་སེམས་དེ་ལྟ་བུ་དང་བྲལ་བས་གང་གི་སེམས་མཉམ་
175

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པར་གཞག་པ་དང་མཐུན་པ་ཡིན་ཏེ་འཕགས་པའི་ལམ་གྱི་སྣོད་དུ་རུང་བའོ། །ལུང་
དང་རྟོགས་པའི་ཡོན་ཏན་ཕུན་སུམ་ཚོགས་པའི་དགེ་བའི་བཤེས་གཉེན་དམ་པ་
རྣམས་བསྟེན་པ་ལས་ཚུལ་ཁྲིམས་དང༌། ཐོས་པ་དང༌། གཏོང་བ་དང༌། ཤེས་
རབ་རྣམས་འཕེལ་བར་འགྱུར་ལ་དེ་ལྟ་བུའི་དམ་པའི་མགོན་དང་མིའི་བདག་པོ་
ཁྱོད་མཛའ་བཤེས་སུ་གྱུར་པ་དང༌། དེ་ཉིད་ཀྱིས་ཇི་ལྟར་བཤད་པ་བཞིན་དགེ་བའི་
ཆོས་རྣམས་ལ་བདག་ཉིད་ཀྱིས་ལེགས་པར་སྨོན་ཞིང་འབད་པ་ཆེན་པོས་སྒྲུབ་པ་
དང་། སྔོན་བསོད་ནམས་ཀྱི་ཚོགས་ལེགས་པར་སྤྱད་པའི་རྣམ་སྨིན་གྱིས་ད་ལྟ་རྒྱལ་
ཐབས་ཆེན་པོ་ལ་དབང་བསྒྱུར་དུ་ཡོད་པ་སྟེ་འཁོར་ལོ་ཆེན་པོ་དེ་འཕགས་པའི་ལམ་
དུ་ཤིང་རྟས་འགྲོ་བ་བཞིན་ཡིན་པས་ཁྱོད་ཀྱང་དེ་རྣམ་བཞི་པོའི་བདག་ཉིད་དུ་གྱུར་
པ་ཡིན་ནོ། །ཞེས་པའོ། །སྐྱེ་མཆེད་ཟླ་བ་ཉ་བའི་དེ་མ་ཐག །རིན་ཆེན་གསུམ་ལ་
འདུས་ཏེ་རེག་པའི་སྤྱན། །ཆོས་རབ་སྣང་བའི་སྒོ་བརྒྱ་དད་པ་ཡི། །འདུ་ཤེས་རོ
ལ་རྩེད་གཟུགས་ལ་རྔོམ་དེ་མཚར། །མིའི་བདག་པོ་ཁྱོད་འཁྲུངས་ནས་མིག་སོགས་
སྐྱེ་མཆེད་ཀྱི་ཟླ་བ་གང་མ་ཐག་པ་ཉིད་ནས། དཀོན་མཆོག་གི་རྟེན་དང་གང་ཟག་
སོགས་གཟིགས་པ་ན་ཐར་པ་མྱ་ངན་ལས་འདས་པའི་ཆོས་ཐམས་ཅད་སྣང་བར་
འགྱུར་བའི་སྒོ་རྣམ་པ་དུ་མ་འབྱེད་པའི་རྟེན་ཅིང་འབྲེལ་འབྱུང་གི་ཐོག་མར་དད་པ་དང་
མོས་གུས་ཀྱི་འདུ་ཤེས་ལྷན་སྐྱེས་སུ་ཡོད་པ་བྱིས་པའི་རོལ་རྩེད་ཀྱི་དུས་སུའང་སྟོན་
པར་མཛད་པ་དེ་ནི་ཤིན་ཏུ་ངོ་མཚར་ཏོ། །ཞེས་ཆེད་དུ་བརྗོད་པའོ། །ཉམ་ཆུང་ཞོ་
176

དགེ་པཎ་ཚེ་དབང་མཆོག་གྲུབ་བཀའ་འབུམ།
ཤས་བརྟེན་པའི་སྲོག་ཅན་ལ། །སྙིང་རྗེ་གཞན་དབང་བཙའ་བའི་རྣམ་རིག་ཅན། །
གདུལ་དུ་རུང་བ་སྐྱེས་བུའི་མཚན་ཉིད་ཕྱིར། །བདེན་པར་སྨྲ་བ་འདི་ནི་ཆོས་ཀྱི་གཏམ།།
ལུས་སེམས་ཤིན་ཏུ་ཉམ་ཆུང་བས་ཞོ་ཤ་ཙམ་གྱིས་འཚོ་བ་རྣམས་ལ་ལྷན་སྐྱེས་ཀྱི་སྙིང་
རྗེ་ཆེན་པོ་མངའ་བའི་རྣམ་རིག་ཅན། དེ་ལྟ་བུ་ནི་སྐྱེས་བུ་ཉིད་དེ་ཆོས་ཀྱིས་གདུལ་
དུ་རུང་བའི་མཚན་ཉིད་ཅན་དུ་གསུངས་པའི་ཕྱིར། ནམ་ཡང་རྫུན་པར་མི་སྲིད་ཅིང་
བདེན་པར་སྨྲ་བ་འདི་ནི་ཆོས་ཀྱི་གཏམ་གྱི་ཁྱད་པར་ཡིན་ཏེ་བསླུ་བ་མེད་དོ། །ཞེས་
པའི་ཐ་ཚིག་གོ །མཐའ་ཡས་ཤེས་དང་ཤེས་བྱའི་མི་བརྗེད་གཟུངས། །ཡི་གེའི་
མིང་གཟུགས་ཕུང་པོ་གང་ཞིག་ནི། །རིག་བྱེད་ཚོར་དང་ཚིག་དོན་ཉིང་མཚམས་
སྦྱོར། །འདུ་ཤེས་དེར་གཞུངས་བླང་དོར་ལས་འདུ་བྱེད། །སྐྱེ་བས་རྣམ་པར་རིག་
བྱེད་འདྲི་ཀློག་བརྩོན། །ཤེས་བྱ་མཐའ་ཡས་པ་རྣམས་དང་ཤེས་བྱེད་དུ་གྱུར་པའི་
མིང་གིས་མཚོན་པའི་ཆོས་ཐམས་ཅད་མི་བརྗེད་པའི་གཟུངས་སུ་གྱུར་པ་ནི་ཡི་གེ་
ཡིན་ལ། དེ་ཡང་ཨ་ཀ་ལྟ་བུ་ནི་ཡི་གེ་དང་། དེ་མིང་དུ་འདུས་པས། ཀཱ་ལི་ཨཱ་ལི་
ལྟ་བུའི་མིང་ཅན་དུ་གྲུབ་པའི་གཟུགས་ཀྱི་ཕུང་པོ་དེ་ལས་ངག་གི་རིག་བྱེད་ཐོས་
པའི་ཚོར་བ་དང༌། ཚིག་དང་དོན་ཉིད་མཚམས་སྦྱར་ནས་བརྗོད་བྱ་གང་སྟོན་པ་དེ་
དང་དེར་འདུ་ཤེས་པས་སྤྱོད་ཅིང་བླང་དོར་གྱི་གནས་འབྱེད་པ་ལས་སླད་ཀྱི་ལས་
རྣམས་འདུ་བྱེད་པ་སྐྱེ་བས་ན་ལུས་དང་ངག་གི་རྣམ་པར་རིག་བྱེད་ཡི་གེ་འདྲི་བ་དང༌།
ཀློག་པ་ནི་གཙུག་ལག་གཉིས་ཀའི་དང་པོའི་འཇུག་སྒོ་ལགས་པས་ཤིན་ཏུ་བརྩོན་པར་
177

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
མཛོད་ཅིག ཅེས་པའོ། །མངོན་པར་མཐོ་དང་ངེས་ལེགས་དམ་པའི་སྒོ། །ཤེས་
བྱ་ཤེས་བྱེད་རྒྱུ་རྐྱེན་ལས་འབྱུང་ན། །དགེ་བའི་བཤེས་དང་དགེ་བའི་གྲོགས་པོ་ཡི།།
ཡོན་ཏན་རྫོགས་པ་ཉེ་བའི་འདུ་བར་བསྟེན། །ཤེས་པར་བྱ་རྒྱུ་ནི། མངོན་པར་
མཐོ་བ་ལྷ་མིའི་རྒྱུ་འབྲས་དང༌། ངེས་པར་ལེགས་པ་མྱ་ངན་ལས་འདས་པའི་རྒྱུ་
འབྲས་གཉིས་པོ་ཡིན་ལ། དེ་ཤེས་པར་བྱེད་པའི་རྐྱེན་ནི་དགེ་བའི་བཤེས་གཉེན་
དང་དགེ་བའི་གྲོགས་པོ་གཉིས་ལ་རག་ལས་པར་གྱུར་ན། དེ་དག་ཀྱང་བསྟེན་པར་
འོས་པའི་ཡོན་ཏན་ཐམས་ཅད་ཚང་བ་ཞིག་ལ་ལེགས་པར་དཔྱད་ནས་རང་གི་གམ་
དུ་བསྟེན་པར་མཛོད་ཅིག ཅེས་པའོ། །དེ་ལས་ལྡོག་པའི་སྡིག་པའི་གྲོགས་པོ་
ནམ་ཡང་བསྟེན་པར་མི་བྱ་བར་གདམས་པར་བཞེད་ནས། ཆོས་ལྟར་བཅོས་ཀྱང་
རྣམ་རིག་སྡིག་ཏོས་བཀབ། །ཚུ་རོལ་ལས་གཞན་ཕ་རོལ་ཆད་པར་ལྟ། །སྐྱེས་
བུ་གསུམ་གའི་གདུལ་བྱ་མ་ཡིན་པས། །ཁྱིམ་པའང་དྲང་སྲོང་རྒྱལ་མཚན་བཟུང་
ཡང་སྲིངས། །ཕྱིའི་ཚུལ་འཆོས་ལྟར་བཅོས་ཀྱང་ནང་སེམས་མི་དགེ་བའི་རང་བཞིན་
ཅན་དང༌། ཚེ་འདི་ཁོ་ནར་ཕུན་སུམ་ཚོགས་པའི་ཆེད་དུ་སྡིག་པ་ལ་ཅུང་ཟད་ཙམ་
ཡང་མི་འཛེམ་པ། དེ་ལྟ་བུ་ནི་གདུལ་བྱ་བློ་རབ་འབྲིང་ཐ་གསུམ་གར་མི་གཏོགས་
ཤིང་རིགས་ཆད་ཀྱི་གང་ཟག་ཡིན་པས་ཁྱིམ་པའང་དགེ་སྦྱོང་གི་གཟུགས་གང་ཡིན་
ཀྱང་རུང་སྟེ་རྒྱང་རིང་པོར་སྲིངས་ཤིག ཅེས་སྟོན་པའོ། །ཁྱིམ་བདག་རིན་ཆེན་ལྟ་
བུའི་མདུན་ན་འདོན། །རྩོད་པའི་དུས་ཀྱིས་སྤངས་པ་ལྟར་གྱུར་ཀྱང༌། །དྲང་ལ་
178

དགེ་པཎ་ཚེ་དབང་མཆོག་གྲུབ་བཀའ་འབུམ།
དཀྱེལ་ཆེ་ཡིད་གཞུངས་བློ་གྲོས་ཅན། །དེ་ལྟ་བུ་ལ་བློན་པོའི་གནང་བ་བྱིན། །འཁོར་
ལོས་སྒྱུར་བའི་རྒྱལ་པོ་རྣམས་ཀྱི་རྒྱལ་སྲིད་ཀྱི་ཡན་ལག་བཞི་པ་བློན་པོའམ་ཁྱིམ་བདག་
རིན་པོ་ཆེའི་མཚན་ཉིད་ནི། མདོ་སྡེ་དྲན་པ་ཉེར་གཞག་ལས། བློན་པོ་རིན་པོ་ཆེ་
ནི་རྒྱལ་པོས་གང་སེམས་པ་དེའི་ཡིད་ཀྱིས་ཤེས་ནས་མ་བསྒོས་ཀྱང་བྱེད་པ། ཤིན་
ཏུ་ཕུན་སུམ་ཚོགས་ཀྱང་ཆོས་མིན་པ་སྤངས་པ། ཉོན་མོངས་པ་མེད་པ། གཞན་
ལ་མི་གནོད་པ། སྐྱེ་བོ་ལ་མི་འཚེ་བ། ཆོས་ཀྱི་བྱ་བ་འདོད་པ་དང་ལྡན་པ་ལ་
སོགས་པ་གསུངས་པ་བཞིན་ནོ། །དེ་ལྟ་བུའི་ཡོན་ཏན་དང་ལྡན་པའི་བློན་པོ་ནི་དེང་
རྩོད་པའི་དུས་འདིར་འབྱུང་བ་མ་ཡིན་ཡང༌། རྒྱུད་དྲང་བ། བློ་གྲོས་དཀྱེལ་ཆེ་བ།
བྱ་བ་གང་ལའང་ཡིད་འཇུག་པའི་གཞུངས་པ། བླང་དོར་གྱི་གནས་ལ་མཁས་པའི་
བློ་གྲོས་ཅན། དེ་ལྟ་བུ་ལ་བློན་པོའི་བྱ་བ་བྱེད་དུ་ཆུག་ཅིག ཅེས་པའོ། །དུས་
དང་དུས་ཀྱི་རོལ་རྩེད་མ་བཀག་ཀྱང་། །བྱིས་དང་སྡིག་གྲོགས་སྙོམ་ལས་གསུམ་
གྱིས་དུས། །གྲོན་པ་མེད་པར་ཕྱི་ནང་གཙུག་ལག་ལ། །རྣམ་རིག་གསལ་བའི་
སྤོབས་པ་ཐོབ་ཀྱང་འཚལ། །ལོ་གསར་གྱི་དགའ་སྟོན་སོགས་དུས་ཚིགས་ངེས་ཅན་
དེ་རྣམས་སུ་བགྱི་བར་འོས་པའི་རོལ་རྩེད་ཙམ་ལ་བཀག་པ་མེད་མོད། གཞན་དུ་
བྱིས་པའི་འཁོར་དང་། སྡིག་པའི་གྲོགས་ཀྱི་དབང་དུ་གཏོང་བ་དང་། བྱ་བ་གང་
ལའང་འཇུག་པར་མི་སྤྲོ་བའི་སྙོམ་ལས་རྣམས་ཀྱིས་དུས་གྲོན་པ་མེད་པ་སྟེ་མི་ཚེ་
ཆུད་ཟོས་སུ་མ་སོང་བར་ཐུན་མོང་ཕྱིའི་རིག་པའི་གནས་རྣམས་དང་། ནང་རིག་པ་
179

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
མདོ་སྔགས་ཀྱི་གཞུང་ལུགས་ལ་རྣམ་རིག་གསལ་བའི་སྤོབས་པ་ཐོབ་པའི་ཕྱིར་དུ་
སྦྱང་བརྩོན་ལ་རྟག་ཏུ་འགྲུས་པར་མཛོད་ཅིག ཅེས་པའོ། །དགེ་བ་མ་ཡིན་བཅུ་
དང་མྱོས་བྱེད་ཆང༌། །མུན་ནས་མུན་པའི་སྒོ་ལ་རྒྱབ་ཕྱོགས་ཏེ། །འཚོ་བ་བཟང་
དང་རྣམ་སྨིན་ཚེ་སྦྱིན་སོགས། །མི་ཆོས་བཅུ་དྲུག་སྣང་ནས་སྣང་བའི་སྒོ། །མི་ཡི་
ཆོས་ལུགས་ལེགས་པར་སྤྱད་པ་ནི། །སྟོན་པ་འཇིག་རྟེན་མཁྱེན་དང་བློ་གྲོས་ཀྱི། །
དབང་ཕྱུག་དྲང་སྲོང་རྣམས་ལ་གྲགས་པའི་ཕྱིར། །ལུགས་ཀྱི་བསྟན་བཅོས་རྣམས་
ལ་འདྲིས་པར་སློབས། །སྲོག་གཅོད་པ་སོགས་མི་དགེ་བ་བཅུ་དང༌། མྱོས་པར་
བྱེད་པ་ཆང་བཏུང་པ་སོགས་ཀྱི་མི་དགེ་བའི་ལས་ལམ་རྣམས་ནི་མུན་པ་ནས་མུན་
པར་འཇུག་པའི་སྒོ་སྟེ་ངན་འགྲོ་ནས་ངན་འགྲོར་འཕེན་པར་བྱེད་པས་དེ་རྣམས་ལ་
རྒྱབ་ཀྱིས་ཕྱོགས་ཤིང་སྤོང་བར་བྱ་བ་དང༌། དེའི་སྟེང་དུ་སྡིག་པའི་འཚོ་བ་སྤོང་བ་
དང༌། སེམས་ཅན་ལ་མི་འཚེ་བ་དང༌། དབུལ་པོ་རྣམས་ལ་གོས་སོགས་སྦྱིན་པ་
དང་། མཆོད་པར་འོས་པ་རྣམས་ལ་མཆོད་པ་དང་། སེམས་ཅན་རྣམས་ལ་བྱམས་
པ་སྟེ་མི་ཆོས་བཅུ་དྲུག་པོ་དེ་ནི་སྣང་བ་ནས་སྣང་བར་འཇུག་པའི་སྒོ་སྟེ་བདེ་འགྲོ་
ནས་བདེ་འགྲོར་སྐྱེ་བར་བྱེད་པས་དང་དུ་བླང་བར་འོས་པ་དང༌། དེ་ལྟ་བུའི